মঞ্জুলা পদ্মনাভন
মঞ্জুলা পদ্মনাভন (জন্ম: ২৩শে জুন ১৯৫৩) হলেন একজন নাট্যকার, সাংবাদিক, কমিক স্ট্রিপ শিল্পী এবং শিশু সাহিত্যিক। অনেকগুলি নাটকের মধ্যে তাঁর দুটি নাটক ছিল লাইটস আউট (১৯৮৩) এবং হারভেস্ট (১৯৯৭)। ২০০১ সালে পরিচালক গোবিন্দ নীহালানি তাঁর হার্ভেস্ট নাটকটিকে দেহম নামে একটি চলচ্চিত্রে রূপায়িত করেছিলেন। ২০১৭ সালে গোবিন্দ নীহালানি লাইটস আউট নাটকটিকে নিয়ে, তি আনি ইতার নাম দিয়ে একটি মারাঠি চলচ্চিত্রে রূপান্তরিত করেছিলেন। তাঁর কমিক স্ট্রিপগুলি সাপ্তাহিকভাবে মুম্বইয়ের সানডে অবজার্ভার পত্রিকায় (১৯৮২-৮৬) এবং দৈনিক ভাবে দিল্লির পাইওনিয়ারে (১৯৯১-৯৭) প্রকাশিত হত। তাঁর বইগুলির মধ্যে আছে হট ডেথ, কোল্ড স্যুপ, ফর গেটিং দেয়ার, দিস ইস সুকি! এবং ক্লেপটোম্যানিয়া। তাঁর হারভেস্ট (১৯৯৭) নাটকটি, ১৯৯৭ সালে থিয়েটারের জন্য ওনাসিস পুরস্কার জিতেছিল। মঞ্জুলা শিশুদের জন্য তাঁর নিজস্ব উপন্যাস, মাউস অ্যাটাক এবং মাউস ইনভেডার সহ চব্বিশটি বইতে ছবি এঁকেছেন।